ORDE do 11 de xullo de 2008 pola que se autoriza o centro privado Liceo La Paz, do concello da Coruña, para impartir os ciclos formativos de grao medio de xestión administrativa e coidados auxiliares de enfermaría, e os ciclos formativos de grao superior de administración e finanzas e o de documentación sanitaria, para persoas adultas, na modalidade presencial, en quenda de tarde-noite.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/2008

Examinado o expediente iniciado polo centro privado Liceo La Paz do concello da Coruña, en que solicita autorización para impartir os ciclos formativos de grao medio de Xestión administrativa e Coidados auxiliares de enfermaría, e os ciclos formativos de grao superior de Administración e finanzas e o de Documentación sanitaria, para persoas adultas, na modalidade presencial, en quenda de tarde-noite.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, de 15 de decembro, polo que se establece a ordenación xeral da formación profesional do sistema educativo; o Real decreto 777/1998, do 30 de abril, polo que se desenvolven determinados aspectos da ordenación da formación profesional no ámbito do sistema educativo; o Decreto 296/1999, do 21 de outubro, polo que se desenvolven determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 88/1999, do 11 de marzo, polo que se regula a ordenación xeral das ensinanzas de educación de persoas adultas e os requisitos mínimos dos centros, o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias; a Orde do 20 de setembro de 1995 que desenvolve este Decreto e a Orde do 21 de decembro de 1999 pola que se regulan determinados aspectos relativos a
autorización de centros privados exclusivos de formación profesional específica, no ámbito da Comunidade Autónoma de Galicia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o centro privado Liceo La Paz, do concello da Coruña, para impartir os ciclos formativos de grao medio de Xestión administrativa e Coidados auxiliares de enfermaría, e os ciclos formativos de grao superior de Administración e finanzas e o de Documentación sanitaria, para persoas adultas, na modalidade presencial, en quenda de tarde-noite, quedando a composición resultante segundo se especifica no anexo.
Segundo.-Antes da posta en funcionamento das ensinanzas que se autorizan, a Delegación Provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Este centro queda obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 11 de xullo de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Localidade: A Coruña.
Concello: A Coruña.
Enderezo: Sebastián Martínez Risco, 12
Código do centro: 15004265.
Denominación: Centro privado Liceo La Paz.
Titular: Carlos Pérez Roca e Antonio Pintor Vidal.
Composición resultante:
Educación infantil: 15 unidades.
Educación primaria: 30 unidades.
Educación secundaria obrigatoria: 16 unidades.
Bacharelato: 8 unidades das modalidades de ciencias e tecnoloxía, e humanidades e ciencias sociais.
Formación profesional específica:
* Familia profesional: actividades físicas e deportivas.
1 ciclo formativo de grao superior de animación de actividades físicas e deportivas (2 unidades para 30 alumnos/unidade).
* Familia profesional: administración.
1 ciclo formativo de grao medio de xestión administrativa (1 unidade para 30 alumnos).
1 ciclo formativo de grao superior de administración e finanzas (2 unidades para 20 alumnos/unidade).
* Familia profesional: hostalería e turismo.
1 ciclo formativo de grao medio de servizos de restaurante e bar (1 unidade para 30 alumnos).
* Familia profesional: informática.
1 ciclo formativo de grao medio de explotación de sistemas informáticos (2 unidades para 30 alumnos/unidade).
1 ciclo formativo de grao superior de administración de sistemas informáticos (2 unidades para 30 alumnos/unidade).
1 ciclo formativo de grao superior de desenvolvemento de aplicacións informáticas (2 unidades para 30 alumnos/unidade).
* Familia profesional: sanidade.
1 ciclo formativo de grao medio de coidados auxiliares de enfermaría (1 unidade para 30 alumnos).
1 ciclo formativo de grao medio de farmacia (1 unidade para 30 alumnos).
1 ciclo formativo de grao superior de documentación sanitaria (1 unidade para 20 alumnos).
1 ciclo formativo de grao superior de imaxe para o diagnóstico (2 unidades para 20 alumnos/unidade).
Ensinanzas para persoas adultas en quenda de tarde-noite:
Educación secundaria obrigatoria: 8 unidades.
Bacharelato: 6 unidades das modalidades de ciencias e tecnoloxía, e humanidades e ciencias sociais.
Formación profesional específica:
-Ciclos formativos de grao medio:
Xestión administrativa (1 unidade para 30 alumnos).
Explotación de sistemas informáticos (2 unidades para 30 alumnos/unidade).
Coidados auxiliares de enfermaría (1 unidade para 30 alumnos).
-Ciclos formativos de grao superior:
Administración e finanzas (2 unidades para 20 alumnos/unidade).
Administración de sistemas informáticos (2 unidades para 30 alumnos/unidade).
Desenvolvemento de aplicacións informáticas (2 unidades para 30 alumnos/unidade).
Documentación sanitaria (1 unidade para 20 alumnos)